Μετάδοση του ιού του μωσαϊκού του γογγυλιού (Turnip mosaic virus, TuMV) με αφίδες:
Creators: name: Καλογήρου, Χριστίνα Χαρίλαου
Publisher: name: Aristotle University of Thessaloniki
Year: 2010
Subjects: Αφιδομεταδόσεις
Ιός του μωσαϊκού του γογγυλίου
Δοκιμές τύπου arena
Transmission by aphids
Turnip mosaic virus, tumv
Arena test

description: Ο ιός του μωσαϊκού του γογγυλιού (Turnip Mosaic Virus, TuMV) έχει μεγάλο εύρος ξενιστών που ανήκουν κυρίως στην οικογένεια Brassicaceae στο γένος Potyvirus της οικογένειας Potyviridae και μεταδίδεται, όπως και οι υπόλοιποι ιοί του γένους, με αφίδες με μη-έμμονο τρόπο. Στην παρούσα εργασία μελετήθηκε η μετάδοση του ιού με δύο είδη αφίδων. Χρησιμοποιήθηκαν έξι διαφορετικά στελέχη του TuMV και τα πειράματα αφιδομεταδόσεων έγιναν σε ραπανάκια (Rhaphanus sativus). Οι αφιδομεταδόσεις έγιναν με πτερωτά (εργαστηριακής εκτροφής ή συλλεχθέντα από τον αγρό) και άπτερα ενήλικα άτομα (εργαστηριακής εκτροφής) Myzus persicae (Sulzer) καθώς και άπτερα ενήλικα άτομα Aphis gosypii Glover συλλεχθέντα από τον αγρό. Έγιναν πειράματα άμεσης μετάδοσης (άπτερα και πτερωτά τοποθετούνται στα ιωμένα και στα υπό εξέταση υγιή φυτά) και δοκιμές ΑRΕΝΑ (πτερωτές αφίδες κινούνται ελεύθερα σε κλωβό με ιωμένα και υγιή φυτά). Δεν βρέθηκαν στατιστικώς σημαντικές διαφορές στην αποτελεσματικότητα μετάδοσης διαφορετικών στελεχών του ιού από τις αφίδες στα πειράματα άμεσων αφιδομεταδόσεων. Τα στελέχη του ΤuΜV εμφάνισαν μεγαλύτερα ποσοστά μετάδοσης με πτερωτά Μ. persicae από τον αγρό σε σχέση με τα πτερωτά και άπτερα της εργαστηριακής εκτροφής. Τα πτερωτά και άπτερα άτομα της εργαστηριακής εκτροφής μετέδωσαν τον ιό το ίδιο ικανοποιητικά. Το Μ. persicae μετέδωσε πιο αποτελεσματικά τα στελέχη του TuMV σε σχέση με το A. gossypii. Τέλος, χαμηλότερα ποσοστά μετάδοσης παρατηρήθηκαν στις δοκιμές ΑRΕΝΑ σε σχέση με αυτές της άμεσης μετάδοσης, κάτι που συμφωνεί και με προγενέστερες μελέτες. Ωστόσο, η δοκιμή ARENA προσομοιώνει καλύτερα τη δυνητικότητα του φορέα καθώς οι πειραματικές συνθήκες είναι παραπλήσιες με αυτές του αγρού. Συνοψίζοντας, η παρούσα εργασία αποτελεί μια πρώτη προσέγγιση της μετάδοσης διαφορετικών στελεχών του ιού με αφίδες. Η έλλειψη διαφορών στη μετάδοση των στελεχών, υποδηλώνει πιθανή έλλειψη γενετικής παραλλακτικότητας σχετική με την ικανότητα μετάδοσης από τις αφίδες φορείς του ιού. Το Μ. persicae βρέθηκε πιο ικανό στη μετάδοση του ιού από το A. gossypii. Ωστόσο, αν και μη αποικίζον είδος, το Α. gossypii φαίνεται ότι συνεισφέρει στην επιδημιολογία του ιού ειδικά σε περιοχές όπου συνυπάρχει το ραπάνι με καλλιέργειες όπου υπάρχουν υψηλοί πληθυσμοί της αφίδας. Τέλος, οι πτερωτές μορφές του Μ. persicae βρέθηκαν αποτελεσματικές στη μετάδοση του ιού, κάτι που έχει ιδιαίτερη σημασία στην πρωτογενή διασπορά του ιού στις καλλιέργειες ραπανιού.
description: Turnip Mosaic Virus (TuMV) belongs to the genus Potyvirus of the family Potyviridae and is probably the most common and important virus in Brassicaceae crops throughout the world. TuMV is transmitted by aphids in a non-persistent manner. In the present study we examined the transmission of six TuMV isolates in radish plants by different morphs of the Myzus persicae and Aphis gosypii. All isolates transmitted TuMV with similar efficiency using the same aphid-vector, but M. persicae transmitted the virus more efficiently than A. gosypii. Winged adults of M. persicae transmitted the virus adequately suggesting their significant role in the primary virus spread. In agreement with previous studies, winged aphids showed lower transmission in ARENA tests compared to the direct transmission assays.